Julie | 2015 | rondomtaliedraai
Posted on Julie 31, 2015 by rondomtaliedraai
Hier waai 'n yskoue wind reg van die Suidpool af. Gewoonlik staan almal se skuifdeure oop maar vandag lyk alles onbewoond. Ons hoop maar dit word effe warmer word. Ek hoop jy het 'n heerlike naweek! Dankie vir die deelneem/inloer.
Tjommeltjie – (18N)
Posted on Julie 28, 2015 by rondomtaliedraai
Waarskuwing: Hierdie is 'n persoonlike geselsie en bevat persoonlike menings wat nie nagevors is. Jy is welkom om te verskil,maar as jy wil skoor soek moet jy liewer verby vat.
1. Maandae is tydskrifdag en ek koop dan 'n die Huisgenoot en Vrouekeur vir my en Tannie P en Engelse tydskrifte vir W. Dan het ons die Rooi Rose en Sarie gekoop wat ons geruil het. Tannie P het egter besluit om liewer die Finesse in die plek van die Rooi Rose te koop. Nou die dag met die beurtkrag het ek besluit genoeg is genoeg. Ek blaai deur die Finesse en bladsy na bladsy is gevul met hierdie wonderlike Christen vroue met blink vroom glimlagte en mooi rimpellose gesiggies en maer lywe. Ek dink baie keer dis juis Christene wat verantwoordelik is vir hulle eie ondergang en baie kritiek, want niemand kan so volmaak soos hulle wees nie. Ek wil regtig nie meer die tydskrif lees nie.
'Moses, you'd better be in that bathtub!!'
2. Vandat ek op die Landgoed woon kom ek naby allerhande verouderings siektes. Ons kry vrugtesap met middagete en Oom G het nou die dag die sap met sy poedinglepel gedrink. Die personeel het hom met groot empatie gehelp Blykbaar as mens Alzheimer het, vergeet jy hoe om basiese dinge te doen en kan jy dood gaan van honger, omdat jy vergeet het om kos te sluk. Oudword is sowaar nie vir sissies nie.
3. Ek dink dit sal goed wees as ons in ons dorp 'n Uber-huurmotor stelsel kry. Hier is baie inwoners wat nie meer self ry nie maar wel graag onafhanklik wil wees. So kan hulle dan veilig 'n huurmotor bespreek en daarvoor betaal. As ek nou werkloos was sou ek regtig die saak ondersoek.
4. Ek en my twee buurvrouens is heerlike vriende en doen baie dinge saam. Die oord loop oor van nuwe inwoners en matrone maak vanmiddag verskoning dat sy iemand aan ons tafel sal moet laat sit. Ons gee nie om nie, solank dit net nie 'n man is nie – Reken Tannie B. Matrone is diep teleurgesteld want sy het hierdie wonderlike 60jarige hunk. Sug… nee dankie – ek (het) (ge)werk met kinders, ek speel nie met hulle nie!
Die lewe is darem interessant … jy moet net bietjie dieper kyk!
Het jy geweet 3 ?
Posted on Julie 27, 2015 by rondomtaliedraai
Ek het nog 'n paar interessantes gekry wat ek graag met jou wil deel… dalk sal dit jou ten minste laat glimlag so op die blou Maandag.
Tandesorg is so duur en ek verstaan nie altyd waarom ouers derduidende Rande op ortodonsie uitgee, terwyl ek geen skewe tand sien nie.
Eeeeuuuuwwww ek is bly dit werk nie so by mense nie, dan was ek vandag 'n loser?
Ek sou graag vir uil-tieners wil skoolhou – sonder oogrolle.
Gek glo ook elke mens moet sy lewe opkikker met 'n speletjie
Aha … hulle kies daarom seker die swaarder dames…
Siestog wat van die kinders?
Posted on Julie 25, 2015 by rondomtaliedraai
Eish… net toe ek begin rugby kyk , druk hulle 'n drie… Nee ek moet maar liewers iets anders kyk …
Kom ons kners op ons tande en glimlag…
Vrydag Byskrifte – Dieremaniere
Posted on Julie 24, 2015 by rondomtaliedraai
Die weer is vreemd hier in die Noorde… dis bewolk maar nie eintlik koud nie. Dalk kry ons ook 'n bietjie reën. As jy te veel reën gehad het kan jy gerus bietjie aanstuur.
Het jy geweet 2
Posted on Julie 23, 2015 by rondomtaliedraai
Die son skyn helder vandag maar die wind het n ernstige byt. Ek deel vandag weer 'n paar dinge wat ek nie geweet het nie… nie dat mens daar iets mee kan doen nie en op my ouderdom vergeet ek dit in 'n oogwink.
Ek kan heeltemal verstaan hoe 'n man die een sou uitdink…
Eeeemmmm dis makliker om lief te raak vir iemand as om verlief te bly? Wat dink jy – sal jy weer verlief raak op jou maat?
Grusaam … ek hou meer van die ander een.
Wow, dis die beste nuus ooit!
Dit was eers vir my gruwelik, maar dis dalk 'n goeie manier om te gaan?
Dis 'n briljante idee
Posted on Julie 21, 2015 by rondomtaliedraai
Posted on Julie 19, 2015 by rondomtaliedraai
Hierdie naweek is die werkers se 'huis-toe-gaan-naweek' en daarom is dit salig stil en rustig. Hulle moet aan die einde van die maand die woonstelle oorgee en ons kan nie wag daarvoor nie … Een van die nuwe intrekkers het al die naweek ingetrek. Die woonstelle is baie gewild en amper almal is verkoop.
Ek hoop daar is ietsie ouliks vir jou om met die oë te koop tussen die kopies en indien nie dat jy ten minste sal glimlag.
'n Ryding vir enkelinge
Dalk oorweeg jy 'n nuwe beroep?
Hulp met hoofpyne… organiese natuurlike probleemoplossing.
Ek gaan beslis vir my so een soek … aan die ander kant ek koop gewoonlik gesnyde brood.
Dis net vir werkende mense … ons afgetredenes gebruik nie meer 'n wekker nie.
Dit gee nuwe betekenis aan die braai…
Posted on Julie 17, 2015 by rondomtaliedraai
Sjoe, die ysige wind sny deur vel en been. Toe ek vroeër die week pannekoek bestel het vir die inwoners, het ek nooit kon dink die weer sal so lekker saamspeel nie. Dis ook die lekker van afgetree wees, jy kan op so koue dag knus by die huis bly en broei, inkleur of sommer net met 'n boek opkrul.
Hoop jy het 'n wonderlik naweek. Dankie vir die deelneem/inloer.
Posted on Julie 16, 2015 by rondomtaliedraai
Ek moet dit net van my hart af kry:
1. Mense wat sê hulle kleuters is sexy/vet/dom, maak my hart seer.
2. Mense wat nie die kloutjie by die oor kry, en dan 'n storie verkeerd oorvertel en so mense seermaak, terwyl hulle onskuldig hulle skouers onskuldig optrek.
3. Eish Ek hoor Steve Hofmeyr is tot ridder geslaan en is nou 'n tradisionele leier van die Boerevolk.
(mmmmm die foto wys nie… seker 'n staatsgeheim)
4. Mense wat wil hê ek moet hulle webwerwe/goedere 'like' terwyl hulle nooit met jou praat of iets van jou 'like ' nie.